
Premier Evelyn Wever-Croes: 


GOBIERNO DI ARUBA TA PUBLICA 
MASTERPLAN ‘REPOSICIONANDO E RUMBO 
DI NOS PAIS’ 


Un documento cu ta keda evoluciona 


Dialuna 16 di november 2020, Gobierno di Aruba a publica 
e masterplan dinamico cu e titulo ‘Reposicionando e Rumbo 
di nos Pais’. Manera indica den comunicacionnan anterior e 
masterplan a wordo traha danki na e esfuerso incansabel di 
mas di 125 profesional di sector publico como tambe sector 
priva, cu durante mas di 175 sesion a duna nan conocemento 
y experticio pa asina crea un plan pa un futuro resiliente pa 
Aruba. 


Manera indica anteriormente, 5 proyecto acelerador a wordo 
identifica cu ta cualifica pa drenta nan etapa di implementacion. 
Un ehempel di esaki ta e introduccion recien di e Alivio Fiscal 
Il pa duna nos comercio y empresarionan un alivio y empuhe. 
Mas ainda e ekipo di reforma fiscal ta trahando y preparando e 
reforma pa asina sigui cu e pasonan necesario pa logra esaki 
e afianan nos dilanti. 


Relaciona cu e reforma di Ley Laboral, por indica cu e proceso 
di tripartite ta andando unda cu diferente tema di revision 
y modernisacion di nos leynan ta wordo trata. E ekipo di 
implementacion ta trahando riba un database cu ta bay duna 
un miho bista di nos mercado laboral pa asina por engrandece 
alineamento entre empleado y dunado di trabou. 


E trayectonan di red-tape y innovacion den legislacion tambe ta 
andando unda cu un enfoke special riba revision di ordenansa 
di permiso pa haci esaki mas eficiente y asina acelera desaroyo 
economico sostenibel. Adicionalmente, ta trahando un mapa 
completo di e proceso legislativo pa asina indentifica puntonan 
cu por agilisa y reforsa dicho proceso. 


Pa locual ta trayecto di e-Government por indica cu trabounan 
prepratorio pa por implementa e sistema (interoperability 
platform) pa por intercambia datos den gobierno y facilita 
experencia di e ciudadano como tambe reforsa un forma di 


traha transparante, ta den su etapa final. 


Tambe por indica cue proyectonan aceleradorta estrechamente 
alinea cu e National Strategic Plan (NSP), unda cu e diferente 
grupo di trabou corespondiente a haci palabracionnan clave pa 
asina coordina esfuersonan pa logra e metanan di Nacionnan 
Uni, e asina yama Sustainable Development Goals. 


Importante pa indica ta cu e version publica ta contene algun 
comentario, proposicion y critica constructivo ricibi di diferente 
actor activo riba diferente sector. Asina e grupo encarga cu 
revision y amplificacion di e plan a traha cu dedicacion pa por 
a registra tur comentario y proposicion y asina amplia e plan 
debidamente. 

Adicionalmente por indica cu ampliacion di e masterplan tambe 
e tuma luga pa medio di analisis y comparacion di e temanan 
presenta den e draft 'Landspakket' door di Gobierno Hulandes, 
pa asina promove coherencia y alineamento. No obstante cu 
e temanan den e masterplan ta wordo trata den forma mas 
amplio y integral compara cu den e 'Landspakket', e metanan 
principal ta alinea y lo sigui alinea e accionnan den mas detaye 
hunto cu e ekiponan di implementacion. 


Esakita apenas e prome etapa di ampliacion ya cu e masterplan 
lo keda evoluciona a base di consulta cu lo tuma luga cu partner 
di e diferente sector (e.o. sector priva). Sinembargo Gobierno 
di Aruba, pendiente di e siguiente etapa, ta comparti e plan cu 
comunidad di Aruba pa asina reforsa e proceso di inclusion. E 
plan ta obtenibel den forma innovativo y digital pa tur esnan 
interesa na: 


http://www.repositioningoursails.com 


Comunidad completo ta wordo invita pa consulta e masterplan 
'Reposicionando e Rumbo di nos Pais’. 

Director DIP Haime Croes: 


SIMAN PASA Y E SIMAN AKI A FIRMA 400 
PETICION ATRASA 


Otro siman lo firma e restante di e peticionnan atrasa cu ta 
mas o menos 100 


Despues cu Minister President a duna Directie Infrastructuur 
en Planning (DIP) e mandato cu e departamento mes por firma 
tur locual ta trata productonan di DIP, siman pasa y e siman aki 
a firma 200 peticion. E meta ta pa 18 di december termina cu 
e peticionnan atrasa, pa di e forma aki proyectonan por inicia 
cual lo stimula economia. 


Director di DIP a splica cu cantidad grandi di e peticionnan cu 
a trata siman pasa ta residencial, considerando cu mayoria di 
nan tin cartanan di Banco cu ta duna/mara e personanan un 
cierto termino. Pues te awo tin 180 peticion mas o menos cu 
por bay notario pa nan por pasa nan akte. 

Esaki lo keda un proceso, pues ora cu caba di firma e 
peticionnan, nan ta bay den e departamento di finansas di DIP, 
e factura ta wordo traha y unabes cu esaki sali nan ta wordo 
yama pa busca esaki na DIP. 


Pa locual ta encera e peticionnan cu a firma e siman aki, tin 
mas peticion pa precario. Teniendo na cuenta cu 1 di december 
turismo ta aumenta un poco mas, ta importante pa nan tin nan 
permiso pa haci nan negoshi cu turismo bek, sr. Croes a splica. 





Otro siman lo firma e restante di e peticionnan atrasa cu ta 
mas o menos 100 pa eorey december tur hende a haya nan 
peticionnan firma. Mas liher cada persona bay nan banco ta 
mas posibilidad economico lo tin. 

DIP lo sigui enfoca riba brinda un mihor servicio na cada 
persona cu entrega peticion pa inicia cu nan proyecto y stimula 
economia di Aruba, sr. Croes a termina bisando. 














GOBIERNO Di ARUBA 










—20 NoV 2020— 


DIA MUNDIAL DI 
MUCHA 


Nos muchanan ta nos 

speransa pa un miho futuro. 
Laga nos uni pa construi un 
miho Aruba pa nan. 


GABINETE WEVER-CROES 

MINISTER XIOMARA MADURO 


MINISTER DI ECONOMIA Y MINISTER 
PRESIDENTE A HACI APERTURA DI BURGER 
KING NA KAMERLINGH ONNESTRAAT 


Diaranson ultimo Minister Xiomara Maduro hunto cu 





Minister President Evelyn Wever-Croes tabata invitado di 
empresarionan Sr. Jerry y Sra. Angela Kock pa haci apertura di 
e establecimento di Burger King na Kamerlingh Onnesstraat. 
E mandatario di Economia a gradici e empresarionan pa nan 


confiansa den economia di Aruba y ta desea nan hopi exito. 

BINI NA 
DINA INA 
Siman pasa diadomingo despues cu a confronta algun 
problema cu e boto di Sinterklaas riba lama pa motibo di mal 


tempo, porfin Sinterklaas y ayudantenan yega Aruba pa trece 
regalo pa tur e muchanan cu a haci bon mucha durante aña. 





Como minister encarga cu cultura den nomber di gobierno nos 
ta yama bon bini na Sinterklaas y su ayudantenan. E aña aki 
pa motibo di Covid-19, minister Xiomara Maduro no por tabata 
tey personalmente pa duna Sinterklaas y ayudantenan un bon 
bini. Tur nos muchanan por a mira e yegada di Sinterklaas e 
x f mr. Xiomara Maduro 

V avudantenan virtualmente. Nos ta contento cu Sinterklaas Minister di Finansa, Asuntonan Economico y Cultura 
ta na Aruba pa asina trece un regalito pa cada un di nos 
muchanan, paso e afia aki no tabata un afia facil pa nos niun, 
pa Sinterklaas tampoco. 











Pa nos muchanan ta hopi cos a bay diferente, hasta scol 
mester a bay virtual via computer of via laptop. E mandatario 
a desea Sinterklaas y ayudantenan un bon estadia na Aruba, 
como tambe pa cuida curpa y yega pa trece alegria y regalo 
den cada hogar pa nos mucha-, mayor-, nos grandinan cu a 
haci bon mucha e afia aki. Un danki na CCDN, Fundacion 
Sinterklaas como tambe Marinierskazerne pa nan cooperacion 
pa haci e yegada di Sinterklaas un realidad. 








1 














—————e 
(INLINE, 


Diabierna 20 November 2020 





MINISTER GLENBERT F. CROES 


IMPLEMENTACION DI CODIGO DI 
PROTECCION DEN SECTOR HUDICIAL 


Codigo di Proteccion ta un di e proyectonan grandi di Sociaal 
Crisis Plan cu ta den pleno preparacion pa wordo implementa 
oficialmente y cu ta ancra den Ley den e sectornan di Husticia, 
Ensefiansa, Social y Salubridad publico. Den e ultimo lunanan 
a tuma luga diferente trayecto, training, workshop y tayer den 
tur 4 sector como parti di e preparacionnan pa e trayecto di 
implementacion di e Codigo di Proteccion. 








E enfoke ta pa ekipa tur profesional den e sectornan cu ta traha 
directamente cu hoben y mayor, pa asina nan por maneha un 
caso di sospecho di abuso si mucha debidamente, uzando e 
Ley di Codigo di Proteccion. 


“Den sector di husticia a cuminsa traha cu e instancianan y 
stakeholdersnan cu ta traha directamente cu mucha, hoben 
y mayornan na prome luga. A tuma un “top-down approach” 
pa asina sigura e cooperacion di parti di e directivanan 
di e instancianan den sector di husticia pa cu e trayecto di 
implementacion di e Codigo di Proteccion cana e caminda 
corecto. Den e trayecto aki a cuminsa cu un analisis intensivo 
un “nul-meting” riba e procesonan y proceduranan actual di 
cada instancia ora ta trata di sefiala y pasonan cu ta wordo 
tuma pa maneha casonan di abuso di mucha. Parti e trayecto 
aki ta cu e profesionalnan ricibi training pa cu e metodo central 
di “Signs of Safety” cu lo wordo uza den e Ley di Codigo di 
Proteccion ” - Dorilis Werleman, Lider di Proyecto di Husticia 
a elabora. 








E meta principal di e Codigo di Proteccion aki ta pa percura 
pa tur mucha na Aruba por crece den un ambiente di siguridad 
y fortalece e structura di cuido y trahamento hunto entre e 
profesionalnan dentro di e instancianan esencial, cu ta forma 
un parti hopi importante den e bida di un mucha y un hoben. 
Den e etapa final di afia 2020 y comienzo di afia 2021 lo bay 
tuma luga diferente accion concreto y determinante dentro di e 
4 sectornan pa asina finalisa e preparacion di implementacion 
di e ley di Codigo di Proteccion. 








Pa mas informacion tocante e Ley di Codigo di Proteccion por 
tuma contacto cu Coordinador Nacional di Proyecto sra. Sue 
Ann Lacle-Ras via email sueann.ras@gobierno.aw. 

CENTRO PA HOBEN Y FAMIA A RICIBI 
BISHITA DI PARLAMENTARIONAN 


Centro pa Hoben y Famia ta un di e proyectonan di e Sociaal 
Crisisplan unda cu ta enfoca ariba e parti preventivo. E Centro 
pa Hoben y Famia ta un concepto unico unda cu instancianan 
ariba tereno preventivo a uni pa traha ariba un forma integral y 
asina brinda e comunidad di Aruba nan servicionan bou di un 
solo dak. 


E meta di e Centro pa Hoben y Famia ta pa brinda informacion, 
guiaysostennamayornan, famia, educadornany profesionalnan 
ariba e tereno di lantamento di mucha. Banda di esaki nan ta 
ofrece programanan educativo pa nos muchanan y hobennan 
cu e meta pa stimula nan desaroyo social-emocional, traha 
ariba nan personalidad y habilidadnan di liderazgo. 

Durante e apertura virtual di e centro a ricibi bishita di algun 
parlamentario caminda cada un a haya un amplio presentation 
y “rondleiding” pa asina conoce mas di cerca cada instancia cu 
ta forma parti di Centro pa Hoben y Famia. 


E instancianan cu ta formando parti di e Centro pa Hoben 
y Famia actualmente ta lo siguiente: Tienda di Educacion, 
Fundacion Respeta Mi, Fundacion pa Nos Muchanan, Stichting 
Wit Gele Kruis, Departamento Asuntonan Social, Fundacion 
Anti Droga Aruba, Stichting ADRA y Heart Centered Leadership 
Foundation. 


Banda di e instancianan aki tin un plataforma di instancianan 
cu ta sostene e trabou preventivo y ta traha hopi di serca cue 
instancianan den e Centro aki. Instancianan manera Telefon pa 
Hubentud, Korps Politie Aruba, Fundacion pa Nos Comunidad, 
Dienst Publieke scholen, Buro Sostenemi, Stichting Katholieke 
Scholen Aruba, Fundacion Famia Plania, Asociacion Trabou 
di Hubentud Aruba, Directie Voogdijraad, Stichting Protestants 
Onderwijs Aruba, Jeugdgezondheidszorg, Casa Cuna, 
Veiligheidshuis, Kinderhuis Imeldahof, Fundacion Guiami, 
Slachtofferhulp, Respaldo, Jeugd Zedenpolitie, etc. 


Centro pa Hoben y Famia su plan pa 2021 ta pa hasi e centro 
mas conoci bou di nos comunidad. Ta enfoca pa traha un plan 
di campafija di conscientisacion, continua cu e trayecto pa 
mama hoben, continua cu e curso futuro mayor pa mayornan 
hoben, inicia e trayecto di guia pa tata/hende homber, ofrece 
mensualmente encuentro informativo pa mamanan dor di 
diferente instancianan, cuminsa cu e training di “sociale 
vaardigheid” pa muchanan y hobennan y start un grupo di 
hoben pa hoben. 


Centro pa Hoben y Famia ta invita e comunidad en general pa 
pasa bishita nan na Sabana Blanco 68 C of yama nan na 528- 
1200 y tambe follow nan FB page pa mas informacion di nan 
actividad y charlanan. 





mondain LOKET 


A organisa e proyecto di “jongerenloket” caminda un grupo di 
19 mama hoben soltera, a sigui un curso pa prepara nan pa 
para riba nan propio pia. Un storia cu a impacta tur presente: 
“Ora nada ta bayendo bon, ora mi kier give up, mi ta wak e 
dos wowonan di mi yiu ta wak mi, pa mi duna ehempel. Esey 
ta inspira mi pa mi ta cada dia e mihor cu mi por ta”. E vision 
y liderasgo ta pa haci un diferencia den bida di nos hobennan. 

Minister Plenipotenciario Guillfred Besar 





“TRES ANA DI GABINETE WEVER-CROES, 
ARUBA TA DI NOS Y TA HUNTO NOS LO 
HIBE PADILANTI” 


Gabinete Wever-Croes1 a wordo instala dia 17 di November 
2017. E coalicion MEP — POR — RED a huramenta pa hiba 
nos Pais den e rumbo di Ordo y Progreso. Mainta tempran, dia 
20 di November 2017, yen di entusiasmo, Gabinete Wever- 
Croes a drenta Bestuurskantoor y di biaha a constata cu e 
retonan pa salba nos Pais lo ta grandisimo. Tur esaki sin c'un 
solo momento a pensa cu retonan di mas grandi mes apenas 
tabata na caminda pa nos den forma di Covid-19. 


Mientras cu mi colleganan a bai Bestuurskantoor pa cuminsa 
orienta nan mes, ami riba e mesun fecha aki a cana bai cerca su 
Excelencia Gobernador, sr. Alfonso Boekhoudt. Den e periodo 
di transicion mi a fungi brevemente como Presidente di Staten 
di Aruba. Un funcion realmente honorabel cu pa semper lo mi 
ta humildemente gradecido pa e confiansa ricibi. Sinembargo 
cu hopi animo y energia positivo riba e dia 20 aki di 2017, 
mi a presta huramentacion den e siguiente reto politico y den 
Gabinete Wever-Croes 1, esta di Minister Plenipotenciario na 
Den Haag, Hulanda. 


Desde un principio, Gabinete Wever-Croes 1 a mira e urgencia 
pa cuminsa sania finansas publico nos Pais y cambia e rumbo 
den cual Aruba tabata bayendo aden te cu fin di 2017. Como 
parti di e urgencia aki a indentifica e importancia na reestablece 
un relacion sano cu politica Hulandes — basa riba confian-sa 
y respet — y di pone e infasis necesario den e relacionnan 
Diplomatico cu Europa, como aspectonan importante pa e 
Gabinete. Una bez na Hulanda a bin dos aspecto adicional: 
1. Mehora e proceso di guia di studiantenan Arubano cu ta bai 
sigui nan estudio na Hulanda y 2. Cas di Aruba su personal 
mester ricibi atencion necesario pa por duna e aporte necesario 
na e intencionnan di Gabinete Wever-Croes 1. Hunto mester 
a tuma pasonan duro pa pone Aruba bek riba e rumbo di 
finansas saludabel y sostenibel. Na final di 2019 Gobierno di 
Aruba tabata cla na presenta “Presupuesto 2020” cu un sur- 
plus.Tur esaki den dos afia di tempo. 


Pero manera Aruba completo sa, e di tres afia di gobernacion 
no tabata ni facil mucho menos uno nor-mal. Apenas 4 luna 
despues cu Gabinete Wever-Croes a celebra su di dos afia di 
gobernacion na unda a entrega un presupuesto cu un surplus, 
Covid 19 a pasa dal Economia Mundial tumba tur hende plat! 
Gabinete Wever-Croes a wordo enfrenta cu e reto di mas grandi 
cu cualkier Gobierno den e historia hoben di Pais Aruba a yega 
di enfrenta. Un crisis cu apesar di ta enorme, e coalicion MEP, 
POR y RED, mescos cu e prome dia, ta determina na enfrenta 
na bienestar di e Pueblo di nos dushi Isla. 

Nos Prome Minister, 


sra. mr. Evelyn Wever-Croes en 

















coneccion cu 3 afia di coalicion Wever-Croes a duna e 
siguiente declaracion: “Aruba a cuminsa un etapa nobo. Un 
etapa pa reconstrui nos Pais. Cu e mesun perseverancia y 
determinacion di e prome dia, HUNTO nos lo enfrenta tur reto 
.... Aruba ta cla pa e etapa aki. Aruba ta di nos tur y ta HUNTO 
mester hiba nos Pais padilanti”. Den cuadro di mi di 3 aña 
como Minister Plenipotenciario, mi ta uni mes na e expresion 
y sentimento di nos Prome Minister, paso #ArubaTaDiNos! 
Minister Besaril a termina. 

Departamento di Salud Publico: 


UPDATE 20 DI NOVEMBER 2020 


Segun resumen di awe 11 persona mas a recupera di covid, a keda registra un total di 5 caso nobo di Covid-19, di 
cual tur ta residente, (“positivity rate” awe ta 9%). 


Casonan activo pa awe ta na 73, total di testnan haci na airport y hospital hunto ta 281, testnan haci na laboratorio di 
hospital so ta 56, total di casonan di fayecimento relaciona cu Covid-19 ta na 45. 


Averahe di casonan pa dia abase semanal ta 7 caso y averahe di “positivity rate” pa dia abase semanal ta 9% 
Hospital ta informa cu tin un total di 9 persona interna di cual 3 ta den Cuido Intensivo y 6 isola riba piso general. 
Desde ayera 19 di november Aruba tin codico geel indicando cu nos ta un destinacion “safe” pa por biaha. Esaki 
ta un logro grandi cu no tawata posibel sin e esfuerso y disiplina di comunidad y e confiansa buta den e team di 

maneho di Crisis. 
Awor cu Aruba su economia tin e posibilidad pa sigui crece, nota e momento pa fiesta y lubida e esfuerso y sacrificio 
cu cada uno a haci pa por ta caminda nos ta awe. E virus di Covid-19 ta sigui tey presente riba nos isla y nos mester 
sigui control’e. 


Ban sigui mantene distancia, sigui aplica higiena, sigui uza tapa boca, sigui test pa covid sibo tin sintoma, sigui 
mantene isolacion of cuarentena ora bo wordo indica, sigui cumpli y sigui cuida. 





Aruba ta conta cu bo! 





20/11/2020 RESIDENTE 


| NO-RESIDENTE 





5 5 0 
Activo 73 61 12 
4580 4499 81 
Positivo 4698 4605 93 





fn 


Mantene Beach cera Max 4 persona 
distancia 12'or AM - 5'or AM na mesa 

GABINETE WEVER-CROES 








ISLA ONLINE 


